[Video] Iets het Jupiter getrefSkermskoot uit die video ŉ Paar amateur astronome het vandeesmaand ŉ merkwaardige verskynsel opgemerk: iets het Jupiter getref. Indien dit bevestig word, sal dit die een van slegs ŉ paar voorvalle wees waar só iets opgeneem is. Daar is nog nie bevestiging nie, en al wat mens op die video’s kan sien wat aanlyn gepubliseer is, is ŉ flitslig wat skielik aan die kant verskyn, waarskynlik toe ŉ komeet of asteroïed die gasplaneet getref het. John McKeon, een van die sterrekykers, het op Reddit onder die gebruikernaam “bubbleweed” bevestig dit het op 17 Maart om 00:18:45 UT (02:18:45 Suid-Afrikaanse tyd) plaasgevind. Rob Landis van NASA se planetêre koördineringskantoor het aan IFLScience gesê daar is nie tans enige planne om opvolgwerk te doen met byvoorbeeld die Hubble-teleskoop nie. Hy het bevestig dit is waarskynlik die sesde keer wat só impak sedert Julie 1994 gebeur het en waargeneem is.